Зараз у кіраўніцтва БДПУ ёсць намер вывесці ўніверсітэцкую навуку на яшчэ больш высокі ўзровень. Упершыню ў гісторыі ў сістэме бесперапыннай педагагічнай адукацыі ствараецца вучэбна-навукова-інавацыйны кластар. У яго склад увойдуць універсітэты краіны, якія забяспечваюць прафесійную падрыхтоўку педагагічных кадраў, установы дадатковай адукацыі, навуковыя і навукова-метадычныя ўстановы. БДПУ пры гэтым становіцца каардынатарам і арганізатарам сеткавага ўзаемадзеяння ўсіх падструктур кластара. Такая арганізацыйная форма дазволіць эфектыўна інтэграваць патэнцыялы адукацыі, навукі і педагагічнай практыкі, што павінна падняць педагагічную адукацыю і навуку на якасна новы ўзровень.